經數: 一七七四

經名: 三彌勒經疏

頁數: 三一一

上              欄

說法. 第三年化迦葉兄弟三人. 第五年度身

子目連也. 分別功德論云. 佛法最大者謂陳

如. 最小者須跋陀卽過去兄弟六人也. 摩訶

波□以下. 第二尼衆. 梵云摩訶[&FFFF]#剌□[&FFFF]#底.

此云摩訶者反大. [&FFFF]#刺□反生. [&FFFF]#底者反主.

謂佛母摩耶死. 而其佛小母. 命遷生主故. 故

稱姨母. 古波□波提. 此云大愛道皆訛也. 比

丘者有五義. 一怖魔. 二乞士. 三淨持戒. 四淨

命. 五破惡. 尼者女聲. 梵云苾芻尼. 然比丘尼

者皆訛

經曰須達長者以下. 第二列在家衆. 優婆塞

者訛. 今云□婆索迦. 此云□婆者近也. 迦者

事也. 素者男聲也. 優婆塞此云淸信男者訛

也. 毘舍□者此云黑鹿. 謂因兒得號. 母者女

聲. 優婆夷此云淨信女. 此亦訛. 今云□婆私

迦. 此云近1事也

經曰復有菩薩以下. 第二列菩薩衆. 菩薩者

乘中通號. 然加摩訶薩者爲簡二乘故. 謂菩

薩有大慈悲德故. 跋陀波羅者梵具. 云波羅

者反護也. 跋陀者反賢. 卽王舍城在家菩薩

中最上. 有說. 此云十六者. 大國中各有一菩

薩故. 今說不然. 一國中多菩薩有故. 謂無盡

意菩薩問菩提經云. 同智菩薩等十六菩薩.

跋陀爲上首. 此經及法華經論等. 跋陀等十

六菩薩. 何故列不同者. 在家菩薩威儀不定.

故別. 別列也. 文殊師利者是出家菩薩. 今云

梵音曼殊室利. 此云妙吉祥. 鴦掘摩羅經云.

是北方常喜世界中歡喜藏摩尼寶積佛也.

跡履因位. 紹灌頂位. 故名法王子. 藥師經云.

中              欄

曼殊室利童子. 故似在家. 然不違之. 號假施

設. 不必如義故

經曰天龍以下. 第三列常流衆. 言天龍者. 一

云一龍二天. 今云常流衆者卽八部衆. 謂一

天二龍三藥叉四□達縛五阿素落六揭路□

七緊那落八摩呼洛伽

經曰一切大衆以下. 第三總結. 一者盡際辭.

切者普遍云. 謂十三衆類非一故. 云一切也

經曰爾時世尊出廣以下. 第二辨演法獲利.

此中三. 初現相. 次說法. 後得利. 是初也. 世

尊者卽釋迦如來. 出舌者. 表授彌勒記. 濟度

有緣類不妄語也. 放千光明者. 表小千界各

有化佛. 破衆生暗故. 各有千色者. 表中千界

各有千佛也. 有無量佛者. 表大千界當來時

有百億彌勒一時生也

經曰是諸化佛以下. 第二說法. 此中二. 初重

化佛說法. 二應佛說法卽釋迦也. 是初也. 淸

淨者八地以上. 一切煩惱不現行故. 或初地

以上證性淨理. 伏諸惑故. 言甚深者. 圓得分

得. 如次得故. 不可思議者妙義. 超分別心絶

言說道故. 陀羅尼者此云總持. 義作四門. 一

釋名. 二辨體. 三問答. 四釋本文. 言釋名者.

卽念慧等能總合衆德. 識明達記不忘. 以略

含廣. 名總持  第二辨體者. 昔來三解. 有說

以定爲體. 謂智度論云. 定得智火能持故. 有

說念爲體. 彼論云. 念力故持令不失. 有說以

慧爲體. 彼論云. 若菩薩心中名般若. 聲聞心

中名道品. 不忘人心中名陀羅尼. 今以念定

慧爲體. 謂喩伽論云. 妙陀羅尼. 略有四種. 一

下              欄

法二義三[&FFFF]#四忍. 此中景法師云初三唯後

智爲體. 後一正體智爲體. 今云法義二以念

慧爲體. [&FFFF]#一種以自在定爲體. 謂定力令有

神驗故. 忍一種以慧爲體. 謂無分別智能忍

無生理故 第三問答者. 問准智度論. 旣說

定慧念三名陀羅尼. 如何三家各談一耶. 答彼

文意者. 定爲體者. 卽念慧爲方便也. 念爲體

者. 定慧爲方便也. 慧爲體者. 念定爲方便也.

問若慧亦陀羅尼爲體者. 何故智度論云三昧

共實相故能生陀羅尼. 答智未必能總持. 總

持依定而成辦故. 不違彼文也. 問智等三名

總持者. 應說相應法. 何故智度論云. 或心相

應. 或心不相應. 答三法皆通現種. 種卽不相

應. 現卽相應故  第四釋本文者. 言諸者有

二義. 一法義非一故. 二空有非一故. 言法者

亦有二義. 一總持自體卽有軌持義故名法.

總持卽法. 故持業釋. 二詮陀羅尼之敎名爲

法. 陀羅尼之法. 故依主釋

經曰所謂以下. 四陀羅尼者. 基師云. 初二者

有空對. 謂初解有後解空故. 後二因果對. 謂

於因無果故. 名大解脫. 解脫卽無相故. 或可

第三卽四無□解. 以化外故. 第四卽福慧. 以

內德中解脫故. 今云法義二總持名阿難陀

目□. 以對敎持義故. 忍總持名空慧. 以忍無

生理故. [&FFFF]#總持名解脫. 解脫障縛無災患故.

如是四種總持深妙. 二乘及新學菩薩非所

知. 非所得故. 名無□性也

經曰爾時世尊以下. 第二應佛說法. 問化佛

何故談說甚深陀羅尼門. 答彌勒菩薩爲得

經數: 一七七四

經名: 三彌勒經疏

頁數: 三一二

上              欄

深陀羅尼門故問應佛說陀羅尼旣足. 何故

須重化佛說. 答應化所說不虛爲證故故. 法

華經猶恐他疑故. 多寶佛塔□爲證而說. 又

金光明經恐他不信. 故四佛現令信命. 此亦

爾也. 百億者. 基師云. 法義兩總持差別. 今

云. 旣經唯言百億. 而不簡忍[&FFFF]#故. 通四總持

差別無失. 或有經云百萬億. 或有經云百千

萬億. 恐非也. 以諸講者皆釋百億故

經曰說此陀羅尼已以下. 第三得利. 約實所

餘衆生亦得益. 而彌勒最勝故不說餘衆生

也. 問何故彌勒集衆中不列. 答波離慶喜在

衆中而不列. 是等皆舊衆故不列也. 坐起者

表所得定. 整衣服者表四威儀. 以七支戒德

滿故. 叉手合掌者. 表心與境冥理而神會是

照眞俗智滿故. 住立佛前者. 表證三昧故其

心不動

經曰爾時優婆離以下. 第二聖敎所說分. 此

中二. 初廣辨外果殊勝. 後廣顯內果莊嚴勝.

初中三. 初發請. 次如來廣答. 以結勸生彼. 是

初也. 1優離者近護皆訛. 今□婆離. 此云近

執. 謂佛爲太子時親近人故. 太子執事之臣.

此近執見彌勒住立. 乘斯起請. 毘尼者反戒.

是訛也. 今云毘奈耶. 此云調伏. 謂控制三業.

或除諸煩惱故. 謂五分律第五. 雖非正授彌

勒記. 而顯龍王事說彌勒出時年數故. 經藏

者阿含等經. 當生何處者. 擧今徵後生處也.

生何國土者. 擧今徵後生處淨穢. 眞諦云. 阿

逸多者姓名. 今云阿逸多者. 是凡夫果報號.

此云無能勝也. 彌勒者補處名. 從果爲號也.

中              欄

凡夫身者. 近執下器. 情狹小乘故. 以已所知

故. 菩薩三大祇劫猶是凡. 樹下三十四念方

成聖者. 未斷諸流者. 旣凡夫不斷三流. 其三

界中何處生

經曰佛告優婆離以下. 第二如來廣答. 此中

二. 初[&FFFF]#聽許說總答. 後具申勝報別答. 是初

也. 言如來者. 十號中第一號. 涅槃經云. 如過

去佛所行乘三十七品十一空等. 來至涅槃.

故云如來. 應供者第二號. 謂已永害煩惱賊.

故. 不復受分段生故. 應受世間妙供故. 正遍

知者第三號. 謂正遍知故名正遍知. 具三種

智. 知空有故. 此三號如次斷德恩德智德也.

阿者無也. □多羅者上也. 三者正也. □者等

也. 菩提者覺也. 若智度論云. 菩提有五. 一發

心菩提. 謂在生死海. 始發菩提. 有說在十信.

卽非也. 十信已入初僧祇故. 二伏心菩提. 謂

十信已去漸伏煩惱故. 三明心菩提. 卽前七

地得無漏慧明. 四出對菩提. 卽八地已上以

出有無對無生忍位故. 五無上菩提. 卽如來

果. 果復有二. 一實菩提. 卽畢竟轉依. 二應

菩提. 卽權時轉依. 今此云菩提記者. 卽應菩

提也

經曰此人從今以下. 第二申勝報別答. 言提

捨此經佛答文略有六觀. 一天中勝報觀. 二

人間歸寂觀. 三上升兜率觀. 四下降閻色觀.

五衆生大依觀. 六菩薩廣攝觀. 今此答文中

唯有初觀. 卽觀一生補處及十善勝報. 約文

爲二. 初答生處. 後答淨穢. 是初也. 十二

者. 應云此人說此經已後十二年命終生天.

下              欄

然十二年講者不同. 一云. 維摩四年. 法華七

年. 涅槃一年. 名十二年. 以說維摩經第一年

時說此經故. 一云. 說維摩經五年. 法華七年.

名十二年. 說般若經第二十五年說此經故.

一云. 說維摩經第三年時說此經. 何故者. 外

國集經[&FFFF]#云. 如來滅度時. 文殊弘廣彌勒三

菩薩. 共□毘佛身. 二月十五日入涅槃. 卽此

年夏三月. 集經時雖在三菩薩. 而弘經時唯

有弘廣文殊. 而彌勒無故. 謂七月十五日集

經已訖. 從八月乃至第二年二月十五日弘

經法. 是故維摩二年法華七年涅槃一年集

經一年弘經一年合十二年. 雖有三解. 而無

聖敎. 取捨任意. 然彌勒命終二說. 一云. 佛滅

後方命終. 旣云結集時有三菩薩故. 一云. 法

華會中雖有彌勒. 而至涅槃會無彌勒號故.

故先如來命終. 然結集時爲悅衆故化現耳.

不爾違長阿含經阿難序云. 彌勒在兜率中.

而佛涅槃時下結集□毘故. 後說爲勝也. 又

大集經第四云. 佛告於此衆中誰我滅度我

法令久住. 乃至下說言. 佛世尊滅度. 彼兜率

天上. 廣宣如是無上經典. 又則彼經第一云.

得佛道始十六年說此經. 是以明知彌勒菩

薩者佛成道第十六年時已生兜率天也. 又

菩薩處胎經第二云. 佛告彌勒. 如是天中未

得神通. 彌勒白佛言. 有成熟者. 有未成熟者.

又增一經第一云. 辨結集法時衆集云. 梵天

帝釋四王諸天下降. 彌勒兜率來集. 故知彌

勒先佛入涅槃生彼天也. 旣爾二解中第二

說爲勝. 問何故補處菩薩要生第四天. 答智

經數: 一七七四

經名: 三彌勒經疏

頁數: 三一三

上              欄

度論第三十八云. 無色界中無形. 不得說法

故. 色界中雖有色身及說法. 而染禪味. 不能

大益衆生故. 下三欲天深厚結使故. 上二天

結使薄而心陸不利故. 故第四天結使薄及

利故菩薩是中住也. 又若從人生人成佛者.

人則起慢. 諸天不信. 若從人生天成佛者. 不

應受化天故. 故唯從兜率耳

經曰爾時兜率天上以下. 第二答淨穢. 此中

二. 初廣辨廣麗. 以答淨穢. 後結所因歎勝. 初

中三. 初五億天子造外宮. 次一大神作內法

堂. 後五大神嚴二宮. 是初也. 五億天者. 是菩

薩所變化. 爲預莊嚴故. 約實雖具修十善而

受天報. 其施勝故偏說也. 一生補處菩薩者.

□師云. 梵云彌底履. 此云慧行. 又利支. 舊云

彌勒皆訛也. 此菩薩今身死生兜率. 過多數

死生. 還生彼天. 最後死而生人方成佛. 名一

生補處. 問彼天中多死生. 云何一生補處. 答

秦云. 薩婆多云五百菩薩. 正量部云千菩薩.

雖兜率天有多死生. 而劫色提. □各有一生.

故名一生. 不言天中一生. 謂五百菩薩. 次第

生人中. 唯有一生處. 無餘生故. 大乘云三說.

一云. 天身名爲一生. 其人生名爲後身. 如大

般若經第七云一生所繫都史天菩薩故. 一

云. 人身名爲一生. 更受人生方佛故. 故解說

經云觀音文殊名一生補處故. 一云. 人天多

身合名一生. 如極七反故. 今初說爲勝. 以一

生及最後身善說故. 然聖敎不定. 謂或有聖

敎. 設天身名最後身. 如佛地論第七云都史

多天後身菩薩故. 或有唯天身而名一生. 名

中              欄

最後身. 如菩提資糧論第一云. 一生所繫菩

薩者入兜率天. 最後生菩薩者住兜率陀. 或

有唯人身名最後身. 如喩伽四十八云最後

身者. 謂諸菩薩. 於此生中能現等覺. 或有唯

人身而名最後及一生. 如智度第四十所說.

如是諸敎旣有多門. 各談一邊故不違. 問好

說中天身名一生者. 何故智度論三十八云.

三生菩薩唯生兜率. 答云. 三生者以最後生

逆數故. 謂一最後生. 二天生. 三人生. 此後人

生. 若死已定生兜率故. 身□檀者. □檀香其

色通赤白. 摩尼者如意珠也. 問彌勒天宮爲

□有不. 答. 一云□非有. 若□有者. 便違經云

五億天更爲彌勒造宮殿. 一云. 菩薩天宮賢

劫常有. 以千菩薩同生彼宮故. 今初說爲勝.

問若爾釋迦生天時誰造宮. 答更無作令莊

嚴. 然應物非一. 不致疑. 是故佛本行經第五

云. 護明菩薩生兜率時. 諸天宮殿自然莊嚴.

大心衆生者. 彌勒示在因位故. 同衆生也. 化

成供具者. 四事供養名爲供具. 或則寶宮名

爲供具

經曰作是願已者. 辨願遂. 則有十重. 一宮

二園三寶四光五華六樹七色八金九天女十

音樂. 謂凡夫生彼天十八善根故. 今此菩薩

十力增上所現故. 宮有十重莊事也. 法輪之

行者所詮義也. 輪者能詮敎也. 頗梨色者紅

赤. 其一切寶色. 皆此所含也. 婉轉垣牆六十

二由旬者. 爲治六十二見故. 十四由旬者. 爲

治十四不可記事故. 由旬者訛. 今云踰繕那.

此云合. 謂藏論云五百弓爲一俱盧舍. 俱盧

下              欄

舍八爲一喩繕那也. 言五百億龍王者. 內顯

五力. 伏四魔故

經曰爾時此宮以下. 第二辨一大神造內法

堂. 此中三. 初大神發願. 次所願果遂. 後諸天

[&FFFF]#勝發願往生. 是初也. 牢度跋提. 此云惡主.

以治惡主故. 謂夜叉. 天相似. 冥[&FFFF]#難測名神.

神中最勝曰大也. 由菩薩增上力現. 一大神

者. 表無漏智能起妙土

經曰旣發願已以下. 第二所願果遂. 此中五.

一作宮. 二作園. 三作坐. 四作柱. 五天宮天女

寶色皆同. 是初也. [&FFFF]#璃者碧色也. 頗梨者紅

色也. 額上珠擧碧紅二色爲首. 餘衆色類一

切皆具足也. 紺者. 說文言帛染靑. 今此云紫

紺. 摩尼者靑而含赤色珠也. 四十九重者. 爲

表彌勒超度四十心及初地等前九地. 今[&FFFF]#

在第十故. 九億天子者. 爲表能超因品九品

故. 然方便時由信等五根成熟故. 云五億天

女也. 四弘誓願者. 七佛經曰. 一覆度一切衆

生如橋船也. 二普含萬物如大虛. 三願我身

如藥樹聞者患苦皆除也. 四願我成佛時所

度衆生如□沙也. 菩提資糧論云. 一末度令

度. 二未解脫令解脫. 三未蘇息令蘇息. 四末

寂令寂. 此二經論雖異. 一義中名別耳. 故不

違也. 發無上道心者. 發大乘心. 有七因緣. 如

法印經云. 發菩提心有七種因. 一諸佛敎化.

二見法欲滅. 三衆生中起大悲. 四菩薩敎化.

五因布施故. 六爲覺他故. 七聞佛三十二相

八十種好故. 此七中. 初三發心眞菩薩. 能護

正法. 疾成無上覺. 餘四發心. 非眞菩薩不能

經數: 一七七四

經名: 三彌勒經疏

頁數: 三一四

上              欄

護持諸佛正法. 然欲疾成無上覺也. 今云發

心者. 旣因彌勒菩薩敎化故. 非眞實也

經曰時諸園中有八色[&FFFF]#璃渠以下. 第二作園.

八色. 謂赤黃靑白紅紫碧綠也. 爲表能起律

儀等八種律儀故. 八味水者. 一云. 前八色中

皆具八味故. 一云. 則功德渠中第四味中有

八味也. 以淸輕冷等皆非味處故. 化生四華

者. 靑黃赤白也. 水出華中者. 八色水從華而

出. 四色華從水而生. 水色交映如寶華流也

經曰亦有七寶大師子坐以下. 第三作坐. 七

寶者. 稱[&FFFF]#淨土經云. 一金. 二銀. 三吠[&FFFF]#璃.

四頗□迦. 五赤眞珠. 六阿濕度揭柱婆. 七

牟娑洛柱婆. 眞諦云. 梵云佛陀羅側. 此云黃

色寶. 則金也. 梵云□陀羅乾. 此云白色寶. 則

銀也. 梵云吠[&FFFF]#璃. 此云靑色寶. 燒不能破. 是

其金鳥翅卵也. 頗□迦. 此云黃綠色寶. 智度

論云. 過一千歲水化爲頗梨珠. 眞珠者. 佛地

論云. 赤□口所出. 故珠體亦赤也. 阿濕度[&FFFF]#

柱婆. 昔云馬惱. 眞諦云赤色寶也. 牟婆洛[&FFFF]#

柱婆. 昔云車渠. 眞諦云紺色寶也. 智度論云.

金出山石中. 眞珠出魚腹中. 珊瑚出海中. 眞

珠山□甲中. 銀出燒石中. 所餘諸玉皆出山

巖中. 如意珠出佛舍利中. 謂若法沒盡時. 諸

舍利皆反如意珠. 大乘論云. 七寶皆石所攝.

問此七寶坐何故名師子坐. 答智度論云. 佛

爲人中師子. 佛所坐處若床若地. 皆名師子

坐也. 譬喩經云. 五百師子. 聞佛出世化諸衆

生. 我當何[&FFFF]#. 心中懷毒. 1住欲害佛. 佛化殊

妙座. 在師子頭上而坐. 衆人見名曰師子座

中              欄

也. 高四由旬者表四德故. 四角者表內具四

無量. 四蓮華者表外生. 靑色蓮也

經曰時宮四角以下. 第四作柱. 四寶柱者表

四十九重法堂之四柱也. 梵摩尼者淨摩尼.

或云梵王如意珠也

經曰如是天宮有億儀以下. 第五天宮天女

寶色同也

經曰時兜率天宮以下. 第三辨五神外內二

宮之嚴飾. 此中二. 初總標. 後別顯. 是初也.

謂內修五蘊妙用[&FFFF]#方. 外感五大神其力無

比也. 問天有神者便應天中有餘道邪. 答亦

有無失. 謂華嚴經云. 人生法有二天守護. 一

名同名. 二名同生. 天得見人. 人不見天. 天旣

通. 所餘道中類可通也. 旣五道中各有五道.

五五二十五道也

經曰第一大神名曰以下. 第五別明五. 故爲

五段. 是初也. 內持戒故. 由七支外雨七寶也.

第二內修定故由水生德華. 第三內修慧蘊

故由慧說法利物. 除無明嗅外雨香之. 七[&FFFF]#

者表除七漏. 七漏如涅槃經說. 謂見念等也.

第四內修解脫故由勝解喜樂令離憂苦外雨

如意珠. 菩提2意者. 心菩提人也. 第五內修

解脫智見故. 由智水故. 外生正覺華也. 或云

由五戒故所顯五神也

經曰佛告優婆離此名兜率以下. 第二結所

因. 歎處勝. 此中二. 初結因後歎勝. 是初也. 十

善報應者. 十善業能得五果. 一異熟. 二等流.

三增上. 四士用. 五離繫. 若委細說者. 無漏得

四. 除異熟果. 有漏得四. 除離繫果. 總約二種

下              欄

故. 故言得五果. 謂後當所說內身名異熟果.

於一時間成熟五百億天得不退地名離繫果.

彼此長壽等名等流果. 此中外果有二. 一增

上. 二士用. 如瑜伽五十九說也. 問此外果唯

增上果. 云何此中名報應. 答勝果酬因. 故名

爲報. 遂其所心. 稱爲應. 亦可彌勒權門所應

故曰應也. 勝妙者. 對前勝因顯果故

經曰若我住世以下. 第二歎勝. 小劫者. 一云

飢饉等小劫. 此解不然. 飢饉等時極短. 說凡

夫果不可盡. 肉菩薩所有應. 今云日月歲數

劫也

經曰佛告優婆離若有以下. 第三結勸生彼.

生彼人雖無量. 略有三類. 一託勝所依爲修

妙行故. 不厭生死者能生彼天. 不同二乘厭

生死苦也. 二愛敬無上菩提心者. 能生彼天.

爲聞彌勒所說大法故. 不同樂小果者也. 三

欲作彌勒弟子者也. 生彼天者修五因. 一持

五戒. 二持八戒. 三持具足戒. 則出家五衆戒.

總名具戒. 以沙彌戒亦近大戒故. 四身心精

進不心斷結. 五修十善. 如是修五因時實一

一思惟. 彼天上妙樂□向發願方能生也

經曰爾時優婆離卽從坐起以下. 第二辨內

果莊勝. 此中三. 初發請. 次廣答. 後結勸生

彼. 是初請. 請意有二. 一問此沒. 二問生彼

經曰佛告優婆離以下. 第二廣答. 答中四. 一

答此沒. 二答生彼. 三住天壽量. 四答已總結.

初中初有七. 一命終年月. 二命終處所. 三命

終形相. 四終後生相. 五舍利形. 六圓光神異.

七天人供養. 是初也. 十二年者. 表聞授記修

經數: 一七七四

經名: 三彌勒經疏

頁數: 三一五

上              欄

十二住得度十二因緣也. 二月者. 春陽月植

種時故. 表聞法已發菩提心心佛果四德也.

十五日者表除無明闇也

經曰於波羅捺國以下. 第二終處. 波羅捺者.

此云江□城. 劫波利者. 此云捉□□鬼. 婆波

利者. 此云大護. 是則本國本村本名. 名生處

也. 謂釋迦生迦維. 而俱尸那城中滅者. 爲表

此染盡故. 彌勒還1大處身滅者. 爲表此染未

盡故還生也. 彌勒生處敎不同. 謂華嚴經入

法界品云. 彌勒菩薩告善財童子言. 我閻色

提南界摩離國內拘提聚落波羅門家中生.

欲滅彼慢心故. 化度父母及親屬故. 於此命

終生兜率. 賢愚經第六云. 波羅捺王名波羅

摩達. 有補相. 生一男子. 則具三十二相衆好

故. 補相增悅. 占相師. 相師云有大德相矣. 國

王聞已憂必奪我位. 欲殺其子. 然補相密遣

婆波梨所令長養. 今此經與彼二經不同. 云

何通耶. 答賢愚上生語異意同. 何以故. 賢愚

經寄父辨生. 而不指生處. 今上生經直指生

處. 彼國俗婦懷[&FFFF]#已還本家故. 本則劫波利

村也. 華嚴經約異故. 不可定判. 是謂大聖隨

機見不同生也. 一云. 華嚴經指養處也. 基師

云. 賢愚經表生處. 上生經指養處也

經曰結跏趺坐下. 第三命終形相. 結者交

也. 跏者重也. 釋迦盡緣故右脅枕手入涅槃.

彌勒染未盡故. 二聖不同也

經曰身紫金色以下. 第四終後生相. 身紫金

色者. 表當生最第一故則艶□. 言如百千日

者. 表常相之衆生癡破也

中              欄

經曰其身舍利以下. 第五舍利形. 釋迦破碎

分舍利. 彌勒全身舍利. 不動不搖者. 表佛法

身本無生滅事也

經曰身圓光中以下. 第六圓光神異. 三昧者

訛也. 今云三摩地. 此云等持. 謂此文意. 定慧

字與義二俱炳然. 炳然者煥爛異名. 首楞嚴

者. 此云健行. 唯佛及第十地菩薩所得. 涅槃

經云有五名. 一首楞嚴. 二般若波羅蜜. 三金

剛. 四師子孔. 五佛性. 謂意等持隨所化. 雖通

諸位. 而今彌勒表等覺位故. 言首楞嚴

經曰時諸人天以下. 第七天人供養. 妙塔者.

昔云兜婆此. 云塔. 訛語. 今□堵婆. 此云積

聚也

經曰. 時兜率陀天以下. 第二答生彼. 七寶臺

者. 七財飾. 故則法堂也. 師子座者. 彼臺法王

得無畏故. 忽然化生者. 四生中最勝故. 謂餘

諸天於父膝上忽而化生. 然彌勒師子座生

者凡聖異也. 以菩薩離欲故. 於蓮華上結跏

以下. 意表彼師子座上更有蓮華. 是則一切

佛座皆淨土. 出生死□泥也. 結跏趺坐者. 以

左押右. 降伏而坐. 以右押左. 吉祥而坐. 說法

者則以吉祥坐也. 金色者. 菩薩身如寶可重

也. 無量光三昧經云. 彌勒白銀色者. 其體閻

色檀金色. 而外照生. 是銀色也. 是故一切智

光仙人經云. 彌勒金色. 而白銀光校飾如白

銀山也. 釋迦毘楞迦摩尼者. 此云能現種種

如意珠也. 甄叔迦者. 狀似赤[&FFFF]#璃寶珠. 一云

淨白色. 一云樹名. 其華赤色似此寶故因爲

號也. 以無量佛及菩薩者. 心首表一切佛菩

下              欄

薩爲伴侶也. 十八變者. 一振動. 謂依定能振

無量世界. 二熾然. 謂其身上發火其身下注

冷水. 擧身洞燃出種種焰故. 三流布. 謂光明

遍滿無數世界故. 四示現. 謂隨其所樂示諸

相故. 五轉變. 謂所有自相可變色物皆轉變

故. 六往來. 謂隨所樂往來無□故. 七卷. 謂能

卷一切雪山王等如極微故. 八舒. 謂能舒一

極微令如雪山王故. 九衆像. 謂一切色像爲

入自內身大衆令出故. 十同類. 謂隨其類不

同彼故. 十一隱. 謂於大衆前百千變隱自身

故. 十二顯. 謂大衆前還出故. 十三所作自在.

謂一切有情往來等所作事中皆自在故. 十

四制伏神通. 謂一生菩薩所有神通. 除佛所

餘得神通. 能制伏故. 十五施辨. 謂於諸有情

能與辨才故. 十六施念. 謂諸情於法失念

能與2億念. 十七施樂. 謂說法聽者得身心輕

安樂故. 十八放光. 謂身放光無數界有情息

衆苦故. 或有經云住天[&FFFF]#中. 或有經云住菩

薩額. 雖有二本. 後爲正. 順經文故. 謂辯菩薩

天冠次卽說故. □雲者蔭覆之義. 隨八萬四

千根病致八萬四千敎故. 放八萬四千光也.

雲屬上云也. 六時常說者. 表彌勒演說法爲

天子也. 不退者. 一云八地已上不退行. 一云

十信已上不退. 恐俱非也. 以三乘凡聖皆聞

此已得利故

經曰閻色提歲以下. 第三住天壽量. 閻色提

者訛. 今云瞻部. 從此樹名. 此間四百歲. 當彼

天一日一夜. 數三十日爲一月. 十二月爲一

歲. 彼天壽四千歲. 慈氏窮天壽而下生. 不中

經數: 一七七四

經名: 三彌勒經疏

頁數: 三一六

上              欄

夭故. 此經云當閻色提歲數五十六億七千

萬歲. 若瑜伽論第四立世經第七卷毘婆娑

等云. 此四百年爲彼一日. 以此乘則彼天四

千年. 當此五千七百六十億歲. 何故與此經

相違者. 基師云. 以理推尋. 人間四百歲爲彼

一日一夜. 乘則彼天四千年. 當人間五十七

億六萬歲. 然而西方億有二種. 一十萬爲億.

二百萬爲億門. 計則相當. 然於經億字上應

加七字. 其前六字置萬上. 以理定應爾. 恐梵

本誦有差. 又譯家自算處謬. 不爾小一億五

萬歲故. 然此歲數四文不同. 謂賢劫經云彌

勒五億七十六萬歲當下作佛. 解云. 言五億

者. 卽五十億. 以千萬爲億門成五十億故. 以

萬萬爲憶門成五億故. 言七十萬者卽七億.

以十萬爲億門故. 六萬數同故. 更不須釋也.

雙卷泥洹經云一億四千歲. 今不相當此經

也. 一切智光仙人慈心經云. 五十億萬歲當

於龍華樹下得成佛道. 義如前已說. 菩薩處

胎經及賢愚經云. 五十六億七千萬歲. 除其

六字應云七. 其七字應云六. 其千萬者以百

萬爲一億門故. 算六千萬者六十億也. 義則

不違. 如是推究無謬失. 菩薩在天壽量曾無

中夭生在人間也. 大成佛經云壽六萬億歲.

天盡其年人間長者. 時宜現故. 不同釋迦天

盡其年人間早滅. 化功1意故也. 處胎經云.

彌勒人間壽八萬四千歲. 若依彼文. 無可令

彌勒下生及成佛益物義. 如下生經云. 天利

盡畢. 人機復熟. 故乃下生. (基師作如是說)一云雜心

論云. 彌勒菩薩人間五十七億六百萬歲. 然

中              欄

後下閻色提成正覺. 賢愚處胎仙人經如前

所引. 又定意經云. 彌勒五億七十六萬歲作

佛道故. 若依千萬爲億門. 則爲五十七億六

百萬歲. 當於雜心文. 若依萬萬爲意門. 則五

億七千六百萬歲. 依定意經而言七十六萬

歲. 下算位誤也. 謂七千爲七十. 六百六十故.

其餘三經皆云五十餘億等者. □依千萬億

門. 但譯家煩有增減而已也. 雖有三解. 未盡

理故. 且作二難. 一二聖不齊難. 若彌勒百歲

時上生至八萬2咸時下生者. 卽於中劫□過

至半劫也. 若釋迦人壽千二百歲時上生. 稍

減至十增至八萬. 還減至百歲乃下生. 則過

一劫. 是則位長於前. 而皆彼天四千歲. 人間

五十餘億等云何相當. 二聖敎相違難. 謂若

釋迦逕多死生. 彌勒於彼受小死生者. 非俱

受彼四千耶. 又以三億敢會通者. 佛本行經

第三十八云. 伊羅[&FFFF]#龍王白佛言. 我何時脫

此龍身得人身. 爾時佛告. 汝從今已去. 過若

干年若干億後. 當有佛出名曰彌勒. 又五分

律第十五云. 同佛告此龍王言. 當來過百億

萬歲. 有彌勒佛出生. 汝爾時得脫龍身. 旣爾

餘三億外更有何億會此敎也. 是故今更作一

說. 謂彌勒所化機宜不定. 謂或有聞彌勒遲

下生生信心. 有聞慈氏疾下生生信心. 或有

聞慈氏疾下生種善根. 是故下生時年久近

分別. 不可凡情卽定其實也. 基師云. 賢劫經

云. 人壽千二百歲. 釋迦始生[&FFFF]#史. 人壽一百

歲下生作佛. [&FFFF]#史天壽四千歲. 人間當五十

六億七千萬歲. 人壽百歲慈氏生天. 人壽八

下              欄

萬四千歲下生成佛. 當人間五十六億七千

萬歲. 以此文推. 劫減時長. 劫增時短. 故不可

難言釋迦逕增減劫. 何故彌勒唯增半劫. 其

歲數等彼天四千歲. 何以故釋迦劫減千二

百歲時上生. 漸至百歲時下生. 彌勒百歲時

上生. 增至八萬歲始下生故. 故二菩薩在天

時等也. 今云. 此亦隨宜作是說. 謂時雖久遠.

欲令衆生生渴仰故. 菩薩生彼天. 雖逕多死

生. 而約最後所受生. 且說當人間五十六億

七千萬歲也. 所以得知瑜伽論第四云. 四大

王衆天滿足壽是等言大那落迦一日一夜.

卽以此三十日爲月. 十二月爲一年. 彼壽五

百歲. 如是三十三天壽是黑繩壽量. 以時分

壽量成衆合壽量. 以知足壽量. 成號叫壽量.

乃至極燒熱壽半中劫. 無間壽量一中劫. 是

故彌勒在知足天. 逕半劫餘. 釋迦在彼天. 逕

一劫餘故. 故逕號叫壽量時. 已逕彼天無數

死生. 肉亦半劫等中間. 何唯受一生四千壽

量耶

經曰佛告優婆離是名以下. 第四總結. 言因

緣者. 爲利衆生因緣故. 命終後上生天也

經曰佛滅度後以下. 第三勸生彼天. 欲辨修

行生兜率天. 略作五門. 一辨修因人. 二辨所

修因. 三見聖不同. 四彰生得益. 五還解本文.

言第一修因人者. 有三類. 一菩薩. 二三乘. 三

凡人. 初菩薩者. 一云. 從初發心乃至法雲. 此

義不然. 以八地已上永離分段. 定不生兜率

天故. 故今解從勝解行地至遠行地. 爲供一

生菩薩故. 爲聞法種善根故生彼天. 次二乘

經數: 一七七四

經名: 三彌勒經疏

頁數: 三一七

上              欄

者. 發心心二乘道. 而資糧未備. 現身中聞兜

率天極妙樂事. 及聞彌勒號. 仰喜故□向心

發願得往生. 後凡夫者. 有衆生雖受禁戒不

能護持造衆惡業. 聞彌勒名悔過發願. 得往

生也  第二辨所修因者. 諸經論因雖多. 今

且依此經辨彼無因. 略有五種. 一捨施因. 謂

聞是菩薩名. 造立形像掃塔塗地香華幡等

種種供養. 發願欲生. 則得往生. 二防非因. 謂

一念須受八戒齋及修諸善業. 一日乃至七

日發願得往生. 三離散因. 謂當繫念行衆等

持念佛形像發願得往生. 四簡擇非因. 謂

讀誦經典稱彌勒名發願得往生也. 五淨重

因. 謂佛滅度後四部弟子聞彌勒名發願禮

拜. 此人命終彈指頃則往生也. 若1唯論有五

門. 一禮拜門. 依名禮拜一生菩薩心生天. 二

[&FFFF]#歎門. 謂至心稱歎一生菩薩智慧光心生

天. 三作願門. 謂發願願生彼天故彼修菩薩

所行所成也. 四觀察門. 謂觀彼天上功德莊

嚴及彼菩薩功德莊嚴幷天衆功德莊嚴. 五

□向門. 謂不捨衆生. 所作功德□向群生共

生天上故. 若以此五門資前五因. 必生彼天

第三見聖不同者. 聖有三身. 一眞身. 則法

報. 二應身. 則八相成道. 三化身. 隨時忽有.

此中眞身常寂無往來相. 故生天者非所見.

唯見菩薩應化二身第四彰生得益者. 且

依此經得益有二. 一滅罪益. 二聞法益. 初中

六. 一歸依得益. 如經云諦觀眉間白豪則除

九十億劫生死罪. 二禮敬得益. 如經云若禮

敬彌勒菩薩除百億劫生死罪. 三聞名得益.

中              欄

如經云但聞彌勒名不墮邊地耶見惡律儀.

四滅罪得益. 如經云聞彌勒名合掌恭敬除

五十劫生死罪. 五聞稱得益. 如經云若一念

頃稱彌勒名除千二百劫生死罪. 六悔過得

益. 如經云男子女人犯禁戒造衆惡業. 聞彌

勒大悲名五體投地誠心懺悔. 速得淸淨. 第

二聞法得益者有三. 一聞法得益. 如經云是

時菩薩隨其宿緣爲說法不退無上道心. 二

遇聖得益. 此中有三. 一現値聖益. 如經云値

彌勒故. 二生値聖益. 如經云遇賢劫一切諸

佛. 三後値聖益. 如經云於未來得値□沙諸

佛. 三授記得益. 此中二. 初彌勒授記. 如經云

若歸依彌勒菩薩成佛見佛光明則得授記.

後諸佛授記. 如經云於星宿劫値諸佛諸佛

前授記  第五解本文者. 此中三. 初觀生彼

行. 次衆發願. 後結正觀. 初中亦三. 初修因往

生. 次勸歸聖得利. 後歸聖滅罪. 初亦三. 初上

品因生. 次中品因生. 後下品因生. 初中六. 一

示修因. 二敎□願. 三正往生. 四諸天[&FFFF]#歸. 五

生彼得益. 六總結. 是則初也. 言修諸功德者.

總表句也. 威儀以下釋句. 則爲六事因. 一

2談戒行. 謂威儀不缺故. 二敬塔行. 謂掃塔

塗地故. 三供養行. 謂名香妙華故. 四等持行.

謂衆三昧入正受故. 五誦經行. 六讀經行. 此

六行爲三. 初三爲戒行. 此中初卽止惡戒行.

後二則作戒行故. 次一則定行. 後二則慧行

故. 正受者定異名也. 若修六五行. 爲上上品

生因. 若修三四行. 爲上中品生因. 若修一二

行. 爲上下品生因. 問入正受行. 卽應生上界  .

下              欄

何故爲欲界因. 答一云. 唯識論云欲界方便

亦有輕安故無失. 今云專修六行. 其三業離

諸散亂故同正受義也

經曰如是人等以下. 第二敎□願

經曰命終之後以下. 第三正往生

經曰百千天子以下. 第四諸天[&FFFF]#歸

經曰應聲卽禮以下. 第五生彼得益. 問隨觀

一相應滅罪何故偏說白女相光. 答諸功德

所成故. 謂大集經第三十七卷云. 一切衆生

三世功德及聲聞緣覺所有功德. 佛始成時

成熟一毛孔功德. 如是展轉三十二相聚集

百倍. 成如來眉間白女相故. 滅九十億劫罪

者. 理實隨心勝劣. 多少不定. 今隨機宜而說

耳也

經曰如是等衆生若淨以下. 第六總結. 此中

四. 一得往生上. 二隨從下生. 三値賢劫佛. 四

値星宿佛. 是初也. 若淨諸業者三業淨. 六事

者上所說六事

經曰亦隨彌勒以下. 第二從下生. 謂若六事

行三業圓上品生彼者隨下生. 初會聞法

經曰於未來世以下. 第三値賢劫佛. 謂備善

業及正見故. 逢賢劫諸佛也. 言賢劫者. 娑婆

世界五濁極盛難可忍. 而千佛賢聖出世化

導. 故爲賢劫也

經曰於星宿劫以下. 第四値星宿劫佛. 星宿

者. 千佛當來世似列星故. 莊嚴劫者. 曾千佛

彼劫中莊嚴故. 然此三劫略作四門. 一建立

意. 二佛出時. 三劫次第. 四解本文. 第一建立

意者. 問何故立此三劫. 答觀藥上菩薩經言.

經數: 一七七四

經名: 三彌勒經疏

頁數: 三一八

上              欄

爾時釋迦佛告大衆云. 我曾往昔. 於妙光如

來末法中. 出家學道. 聞是五十三佛名心生

歡喜. 後敎他人. 他人聞已轉轉相敎. 乃至三

千人. 異口同音. 稱諸佛名. 深心敬禮. 則得超

越無數億劫生死罪. 其千人者. 華光佛爲首.

至毘舍佛. 於過去莊嚴劫中得成佛. 此中千

佛. 拘留孫佛爲首. 至樓至. 賢劫中得成佛. 後

千佛者. 日光如來爲首. 至須彌相佛. 於未來

星宿劫當得作佛

第二佛出時. 問此1主劫中旣有千佛者. 爲一

成壞有千佛耶. 爲逕多成壞劫耶. 答眞諦三

藏云. 成壞空劫皆無佛出. 唯於住劫有佛出.

其二十劫中. 前五劫無佛出. 次五劫中. 如其

次第拘留含牟尼迦葉釋迦彌勒. 彌勒後無

量劫無佛出世. 是故逕多成壞方千佛出生

也. 又若賢劫千佛莊嚴劫千佛各同在成壞

一劫者. 何故藏論云過去莊嚴劫中千佛末

後*主佛. *主佛中毘婆尸佛則九十劫中初

劫出世. 若尸棄佛毘舍色佛則在第三十一

劫出世. 已後無佛. 乃至第九十一劫. 卽賢劫

爲初. 則拘留孫佛出世. 旣說莊嚴劫千佛逕

多劫方足千數故. 卽以此爲證也. 玄□三藏

云西方現判住劫二十中初小劫已有四佛出

世. 是故彌勒亦此初住劫. 從減至增八萬歲

出世. 是故瑜伽論二十住劫皆有增減方爲

一小劫. 若諸衆生機根熟有見佛緣者. 一一

小劫有千佛出亦無過失. 肉更有2千九小劫.

然前所引藏論者. 百劫修相好業. 九十一劫

中前後佛出世等. 是小乘所說耳. 非大乘. 大

中              欄

乘中不言三僧祇後百劫修相好業. 不成爲

證. 問所以得知大乘中三僧祇後百劫中

不修相好業. 答優婆塞戒經第一云. 我於往

昔寶頂佛所. 滿足第一僧祇劫. 燃燈佛所. 滿

足第二僧祇劫. 迦葉佛所. 滿足第三僧祇劫.

解云. 若三劫後更有百劫者. 釋迦不應迦葉

佛補處. 是故大乘菩薩. 三劫外無更百劫也.

約理實爲論者. 小乘云. 雖逕多成壞劫. 而大

乘宗在一成壞義無違. 所以得知多成壞而

爲一成壞. 則爲賢劫量者. 賢劫經第九賢劫

千佛出世. 云能仁如來人壽百歲. 賢出如來

法氏如來妙御如來. 此三如來人壽億歲. 順

觀如來人壽九十億歲故. 解云. 若瑜伽婆娑

等云八萬十歲增減爲二十住者. 云何得言

億歲九十億歲. 以漸減無量歲時方應有此

億歲等故. 然智度論云. 前九十劫中初劫一

佛出. 謂毘婆尸. (此云勝觀)第三十一劫二佛出. 一

名尸棄(此云火)二名□怒婆Ｃ(此云一切勝)第九十一劫

初有四佛. 一名迦羅鳩[&FFFF]#陀(此云冠頂)二名迦那含

牟尼(此云金仙人)三名迦葉四名釋迦. 如是等諸

經論. 皆據隨轉理門也. 問云何知一成壞劫.

爲賢劫量耶. 答菩薩處胎經云. 如六天王等

滿四天下. 不如一大梵天功德. 乃至壽命過

賢劫. 其命乃終. 解云. 梵王壽命. 旣六十劫.

而言過賢劫. 云何得言多成壞劫. 又智度論

云. 前九十劫三佛出. 後一劫有千佛出. 解云.

後一劫者第九十一劫. 劫初中四佛出. 如前

所引. 言一劫者成壞爲一劫故

第三劫次第. 問此三劫次第無間越不. 答一

下              欄

云. 莊嚴劫望賢劫定應無間. 是故藥3尙經

云. 莊嚴劫千佛最先成名仙光佛. 最後成名

毘舍佛. 解云. 毘舍卽前九十劫第三十一劫

中佛故. 此劫以後不說別劫. 至第九十一劫

方說賢劫. 卽知前九十劫以去. 名莊嚴劫. 若

以賢劫望星宿劫者. 4謂說不定. 謂大般若第

九劫. 佛告阿難云. 從此坐起無量苾芻. 從此

已後六十一劫星宿劫中. 當得作佛. 皆同一

號. 謂大幢相如來. 解云. 若依此文六十一劫

爲星宿劫量. 星宿劫前皆名賢劫也. 賢劫經

第十云. 普廣言. 轉輪聖王卽定光如來是也.

其千子是賢劫中千佛. 過千佛已. 六十五劫

當知無佛. 然後有大劫量. 大名稱劫. 皆同斯

劫取成正覺. 過此劫已八十劫都無佛興. 然

後有劫名喩星宿. 其八萬大臣. 斯劫中取成

正覺. 過星宿劫三百劫亦無佛興. 然後有劫

名重淸淨. 其采女八萬四千. 當於其劫取成

正覺. 解云. 若依此文. 賢劫已後有大名稱劫.

然後乃有星宿劫. 八萬佛出世. 問何故如是

相違. 答一云. 三劫量長短不定. 謂星宿劫者

總含多劫故. 大般若經星宿劫初名星宿劫.

故但說六十一劫爲星宿劫也. 賢劫經中星

宿劫終名星宿劫. 故隔多劫乃爲星宿. 約理

實皆爲星宿劫. 是故白馬云三劫. 劫各千佛.

千佛壽亦不等有長短. 一云. 若依小乘宗. 三

劫未必無間越而成佛. 善根小故. 若依大乘.

三劫定應無間. 善根多故. 謂成住壞劫如次

名爲莊嚴劫賢劫星宿劫

第四釋本文. 言菩提者. 此□覺. 覺諸法故. 然

經數: 一七七四

經名: 三彌勒經疏

頁數: 三一九

上              欄

授記略作五門. 一授記意. 二授記者. 三受記

人. 四時差別. 五釋大文第一授記意者. 如來

授記. 1自其五意. 一大師遠照. 二因必得果

故. 三令他人起敬故. 四不捨衆生故. 五行位

已高故. 故須授記也  第二授記者. 佛有三

身. 一云若授二乘地前菩薩記唯是化身. 若

授大地菩薩記通報身. 今云化身亦化大地

菩薩. 應身亦化凡夫二乘. 若不爾. 便違佛地

論云神力加而令暫見故. 法身雖說法. 說法

與授記義有異故可言授記者必是化身及他

受用身也  第三受記人有五. 如資糧論云.

一未發心. 二共發心. 三隱[&FFFF]#. 四現前. 五密

意. 前四受大乘人. 後一受小乘人. 解云. 未發

心者. 一云當十信位. 今云不然. 十信已前已

發心. 肉十信. 是故無始來未發菩提心. 今如

首楞嚴經云. 是人往來五道諸根猛利好樂

大法. 佛知是人過此若干百千萬億阿僧祇

劫當得阿□菩提心. 言共發心者. 一云十解

十行. 今言. 十信已前善法欲. 以法名爲發心

也. 隱[&FFFF]#者. 十□向至七地. 謂若聞自授記. 於

六度行不起精進. 若不聞更起精進故. 然而

欲斷. 他人念此菩薩. 幾時得菩提. 疑故授記

也. 言現前者. 若菩薩成熟出世五根. 及得無

生忍. 住不動地時. 非前非後諸佛現前授記

故. 言密意者. 如法華經云我等皆隨喜. 大仙

密意說授記舍利弗. 我等亦當得成佛也

第四時差別者. 莊嚴論云. 時差別有二. 一有

數時記. 二無數時記. 解云. 前菩薩記中. 初二

爲無數時. 以行淺故. 後二有數時. 以行深故.

中              欄

若四劫中間增上及定性爲無數時. 以但通

記故. 應化及退菩提爲有數時也  第五解

本文者. 隨應應通有數時無數時也

經曰佛告優婆離以下. 第二辨中品生. 此中

二. 一發願往生. 二雖不願生一向聞名得益.

是初也

經曰但得聞是以下. 第二雖不生得益. 言闇

處者三陰. 邊地者卽八難. 邪見者則五見. 惡

律儀者則不律儀. 對法論立十四種. 涅槃經

立十六. 瑜伽論立十二等. 開合不定也. 正見

者反邪見故. 眷屬者反前惡律儀. 不謗三寶

者不墮闇處邊地也

經曰佛告優婆離以下. 第三辨下. 品生. 一謂設

犯戒悔淨得往生也. 言不退轉者. 一云. 此下

品人生彼天聞法. 則入十信位故. 今云得不

退因故不退. 而非已得不退也

經曰佛告優波離汝今以下. 第二勸歸聖得

利. 多陀阿加度者□如來. 阿羅呵者反應供.

三□三佛陀者反正遍知也

經曰佛告優婆離佛滅以下. 第三歸聖滅罪.

言十善行者. 思念云爲行. 若重者爲十善道

也. 見一天人者. 隨遇一有情. 卽應念彌勒所

思. 謂有苦令離. 無樂令得. 惡者令除. 善者令

攝等也. 一蓮華者. 隨遇一法. 則應念彌勒妙

法. 今且擧一有情一法則念彌勒. 如是意者

顯作上生因. 除千二百劫罪者. 彌勒大願力

所致. 是故但思中念人除千二百劫罪. 若起

身業而首不至地人者. 除五十劫罪. 若首至

地人. 除百億劫罪. 此第三人日夜相續. 長時

下              欄

身心等歸皆重故言設不生天者. 生天業力

未滿. 未滿善因故. 龍華三會發心. 前三品

修人者. 業力得滿故. 此唯修思勝劣故. 差別

也. 問預造彌勒當成佛形者. 從何境生福. 答

一云. 從未來境生福. 以信未成故. 若造佛及

普菩薩形造者. 有二義可解也. 今云不然. 去

來其現在所隔. 是故從彌勒本地生福

經曰說2此語時以下. 第二衆發願. 此中二.

初衆發願. 後佛記生. 是初也. 百千□者. 爲顯

不離百千生也

經曰世尊記曰以下. 第二佛記生. 謂乃至下

品行者. 一念稱彌勒名皆得生. 肉能修福持

戒上品而何不生耶

經曰佛告優波離以下. 第三結正覺

經曰爾時尊者阿難以下. 第三歡喜奉行分.

此中四. 一問. 二答. 三時衆得益. 四奉喜退.

流通可准也. 言他方者. 或有經云十方是. 則

善慧地菩薩聞此經得入第十地健行定. 以

此文證. 化身化地上也. 八3萬諸天者. 此方

兜率天衆得益. 非但當時發心. 亦願未來隨

生故

彌勒下生經

將釋此經. 略有三門. 一來意. 二釋名. 三講

文. 言來意有二. 一爲化下品衆生故. 謂彌勒

生天雖得上品中品人利而下品人未得聖

益故. 二爲顯人間敎導故. 謂天上敎導雖先

廣顯. 而人間以七相敎化衆生. 猶未唱故. 故

上生後辨下生  第二釋名者. 有三對. 一能

經數: 一七七四

經名: 三彌勒經疏

頁數: 三二○

上              欄

說所說對. 謂佛說者爲能說. 彌勒下生經者

爲所說. 二能受所受對. 謂彌勒爲能受. 下生

爲所受. 三所詮能詮對. 謂彌勒下生爲所詮.

經爲能詮也. 都言雖有八相. 而復後七相皆

在人間. 對天故皆言下生. 廣談下生聖化之

事故. 名下生經. 則依主釋也  第三講文爲

二. 初略辨下人化益衆生. 後廣辨下人化益

衆生. 謂下品人自有優劣故. 故有此略廣.

初中三分. 一證信傳經分. 二問答廣說分. 三

聞說奉行分. 一云. 此經亦有發起序. 謂爾時

阿難至汝還就坐. 爲發起序. 此解不然. 無有

餘經對問佛答文而名爲發起故. 初中有五

句. 若三句同別

經之初句聞如是者. 前經中先標所聞法故.

先言如是. 後曰我聞. 今此經意. 多聞總領如

來所說法爲表. 故先聞後如是. 或可錯語非

一故. 義亦無失. 後句中云五百人者. 如中阿

含經云. 佛告舍利子. 此五百比丘. 九十比丘

得三明達. 九十比丘得俱解脫. 餘比丘得慧

解脫也

經曰爾時阿難以下. 第二問答廣說分. 此中

四. 一阿難陳請. 二如來許說. 三阿難領旨. 四

如來正答. 初中三. 初儀式. 二彰聖. 三陳請.

是初也. 露右臂者. 顯能解佛意也. 膝著顯能

領也. 白世尊言以下. 第二彰聖. 卽爲二. 初總

彰. 後別彰. 是初也. 言事者卽指法也. 當來等

者指時. 欲請彌勒當來化導事故. 故須彰三

通智也. 懸鑒(音皆彌冥辨)

經曰過去諸佛以下. 第二別彰. 此中三. 初彰

中              欄

過去佛智. 次彰現世智. 後彰未來智. 是初也.

言姓者. 毘婆尸佛出刹利姓. 拘留孫佛出婆

羅門姓等也. 言字者卽二十年名. 言名者初

生名. 言號者十號也. 弟子者聲聞也. 補翼佛

故名翼從也. 言多小者. 毘婆尸佛三會說法.

謂初十六萬八千人. 次十萬人. 後八萬人. 尸

棄佛亦三會. 初十萬人. 次八萬人. 後七萬人.

毘婆舍佛二會. 初七萬人. 後六萬人. 留孫佛

一會說四萬人. 含牟尼佛一會說三萬人. 迦

葉佛一會三萬人. 釋迦一會千二百五十人.

廣如長阿含第一卷也. 言一劫百劫等者顯

時智也. 如婦人無近請佛經云. 第一佛般涅

槃已來九十劫. 第二佛般涅槃已來三十一

劫. 第三佛般涅槃亦三十一劫. 乃至迦葉佛

般涅槃已來萬歲者. 解云. 七世佛中間前後

遠近差別也. 亦復知以下意顯知化衆. 謂雀

無近經. 第一佛父名波漂刹利王. 母名波頭

末. 乃至迦葉佛父名波羅摩達. 母名檀那越

等也

經曰則能分別以下. 第二彰現世智

經曰亦復明了以下. 第三彰未來智

經曰欲聞其變以下. 第三陳請. 請五事. 一神

力變. 二徒衆多小. 三彌勒成佛. 四依果莊嚴.

謂境□樂. 五億世時

經曰佛告阿難以下. 第二佛許說. 言彌勒出

現者. 正許佛問兼許時問也. 國土□樂也. 弟

子多小者. 許弟子翼從也

經曰是時阿難以下. 第三阿難領旨

經曰爾時世尊告以下. 第四如來正答. 此中

下              欄

二. 初正問答. 後勸修因. 初中四. 一答境□

樂. 二答佛. 三答徒衆. 四答滅時. 神變者答徒

衆. 弟子中兼故不別答也. 初中亦四. 一國邑

莊嚴. 二地土廣美. 三人民相和. 四王臣勝善

是初也. 久遠者說此經時. 望彌勒出世時. 逕

五十六億萬歲故. □頭者. □法師云. 西方說

王舍城是香[&FFFF]#城. 未來有王名飼□. 所都大

城名□頭末. 此云慧幢. 然卽知□頭末卽是

王舍城國界. 一云閻色提國界. 義亦無失. 成

佛經云翅頭末卽是也. 言城者王居義. 人民

所居名爲郭也. 城似□頭. 故因爲名□頭末

也. 十二由旬者. 雖受勝報而不出十二因緣

故. 七由旬者不雖七隨眠故也. 街巷(音上桂下弘實上離)

(下加尸於彌也)成佛經云. 有大力龍王名爲羅尸棄. 卽

是互顯也. 羅刹鬼者此云可畏也. 成佛經云

大夜叉神者互顯. 以彼城有夜叉羅刹二神

故. 寐後除穢者. 其鬼者人眠後乃現詣惡穢

爭令淨故

經曰阿難當知以下. 第二地土廣美. 十萬由

旬者. 成佛經云. 是時閻色提地長十千由旬.

廣八千由旬. 金光明經第六云. 閻色提地. 縱

廣七千由旬者. 今云. 彌勒初出時. 四海水多

減而地多增. 故云十萬由旬. 後漸久遠時. 海

水還增. 地狹短故. 十千及七千不違. 若有違

文. 准此可解也. 各據一方者. 海水各退縮一

方故. 諸山消滅及平正如鏡者. 約理實言其

時亦有山石等. 而對1令故無耳. 若不爾. 違

下文云大迦葉住此山故

經曰爾時時氣和適以下. 第三人民相和. 四